stanford-oval/wikipedia huggingface dataset:
רועי ירקוני
הלחנת מוזיקה לתיאטרון, למחול ולסרטים > מוזיקה מקורית למופעי מחול

ירקוני החל להלחין מוזיקה למופעי מחול בשנת 2005. באותה שנה עלה מופע אשר כלל מוזיקה מקורית עם אימפרוביזציה בתנועה, בשיתוף אמני תיאטרון קליפה במסגרת פסטיבל 20 מעלות. עוד ב-2005, העלה מופע משותף של מחול ומוזיקה מקורית עם הכוריאוגרפית רונית זיו בשם "לפרק ולחבר ת'צורה" במסגרת תיאטרון תמונע. ב-2006 כתב וביצע מוזיקה מקורית למופע המשלב שירים, מחול ווידאו ארט, בשם "מרק אהבה", אשר התקיים במסגרת פרויקט "הזירה" בפסטיבל ישראל. המופע כלל שירים של קרן אלקלעי-גוט בביצוע פאניק אנסמבל, מחול מאת איריס ארז, ווידאו ארט מאת דילייט. ב-2006 החל לשתף פעולה עם הכוריאוגרופית מיכל הרמן וכתב את המוזיקה ליצירה "החתונה" במסגרת הזירה הבינתחומית, וכן למופע "תנשמת" שעלה בתיאטרון תמונע. שנה לאחר מכן כתב מוזיקה ליצירתה של הרמן "רעב" במסגרת פסטיבל הרמת מסך. עוד במסגרת פסטיבל הרמת מסך, שיתף פעולה עם נעה דר ב-2009 וכתב "פסקול מוזיקלי עשיר מאוד... תוך שימוש יפה בציטוטים מיצירות של מאהלר ושניטקה" ליצירה "אנו", וכן עם עירד מצליח, ביצירתו "Unter den linden". זה היה שיתוף הפעולה השני בין ירקוני למצליח - הראשון התקיים ב-2006, אז הלחין ירקוני את מוזיקה למופע המחול של מצליח "מגובה דשא", אשר עלה ב-2006 בתיאטרון תמונע.
הלחנת מוזיקה לתיאטרון, למחול ולסרטים > מוזיקה לטלוויזיה

ירקוני השתתף כנגן קלידים בפסקולים שיצר אבי בללי לסדרות בטיפול (2005), תמרות עשן (2009), אלנבי (2012), להוציא את הכלב (2007), לא הבטחתי לך (2008) ושטיסל (2013). ב-2017 השתתף ירקוני ביצירת פסקול הסדרה ״והארץ הייתה תוהו ובוהו״ (2016) שיצר בללי, הלחין יחד עם בללי את פתיח הסדרה והלחין מספר קטעים נוספים לפסקול הסדרה.
הלחנת מוזיקה לתיאטרון, למחול ולסרטים > מוזיקה מקורית לקולנוע

ירקוני החל לכתוב מוזיקה מקורית גם לקולנוע ב-2005, ראשית עבור הסרט הקצר "טופו" בבימויה של אורית בן חור, וכן ניגן קלידים לפסקול של אבי בללי בסרט "איזה מקום נפלא". בשנת 2009 הפיק, תיזמר וניגן בפסקול הסרט "5 שעות מפריז". ב־2010 כתב בשיתוף עם בללי את הפסקול לסרט התיעודי "מבצע נפתלי", שנה מאוחר יותר כתב תיזמורים עבור לחנים של בללי לסרט הקולנוע "בוקר טוב אדון פידלמן", וב־2012 ניגן קלידים בפסקול של בללי לסרט התיעודי "גן עדן" בבימויו של רן טל. ב־2014 הפיק את שיר הנושא וניגן קלידים בסרט "מיתה טובה", ובאותה שנה גם כתב את הפסקול לסרט התיעודי "ואריאנט פולגאר" בבימויו של יוסי אבירם. שיתוף פעולה נוסף עם אבירם נוצר ב-2016 כאשר ירקוני הלחין את פסקול הסרט התיעודי ״היה היה פעם... גט, המשפט של ויויאן אמסלם״ ששודר בערוץ ARTE. ב־2015 כתב את פסקול הסרט "פנסיון פראכט" בימוי תמר ירום. הפסקול הרשמי יצא לאור וכלל שירים ביידיש בביצועה של מרינה מקסימיליאן בלומין, הרכב כלייזמרים ומוזיקה לצ'לו בביצועה של הדס קליינמן. ב־2015 כתב את פסקול הסרט התיעודי "המלחמה האחרונה של ילדי טהראן" בבימויה של טלילה פרנק.
דיסקוגרפיה

2004 - רועי ירקוני - The best of what dreams are made of - הוצאת פוך
2004 - אבק - אבק - הוצאת קיוניפורם
2004 - Thin Lips - Thin Lips - הוצאת פוך
2006 - פאניק אנסמבל בהופעה חיה בתיאטרון קליפה - הוצאת birdsong
2008 - פאניק אנסמבל - פאניק אנסמבל - הוצאת Earsay של האוזן השלישית
2012 - פאניק אנסמבל - A Different Story - הוצאת נענע דיסק
2015 - מיני-אלבום משותף עם קרני פוסטל - "רחוק משם" - הוצאת נענע דיסק
ראו גם

אבק
פאניק אנסמבל
נקמת הטרקטור
הערות שוליים

↑  אורי ברייטמן, ביקורת אלבומים: אבק, באתר רוק מתקדם - מדריך עברי, ‏24/12/2003
↑  William Tilland, Ahvak: AllMusic Review by William Tilland, AllMusic, ‏2014
↑  Ahvak - 2004 - Review, Progressor, ‏January 11, 2005
↑  Conor Fynes, Ahvak - Ahvak, Progresphere, ‏September 26, 2013
↑  אמיר לין, "ווארפ", האם שומעים? עבור!, באתר ynet, 10 בנובמבר 2002
↑  אורי ברייטמן, אחרי הכל, מדובר כאן בחנות ממתקים וחלומות, באתר השרת העיוור, ‏23/11/02 (ארכיון)
↑  Thin Lips - רועי ירקוני, באתר royyarkoni.co.il (באנגלית) (ארכיון)
↑  האלטרנטיבה של רועי ירקוני, באתר ynet, 28 במרץ 2004
↑  מיכל פלטי, שיר הוא לא רק מלים, באתר הארץ, 24 בפברואר 2004
↑  ביקורת על Thin Lips, באתר השרת העיוור (עותק שמור)
↑  http://www.allmusic.com/album/thin-lips-mw0000999813
↑   משה קוטנר, "אונה סלבה" יוצאים מחוץ ליער החשוך, באתר הארץ, 22 בדצמבר 2013
↑  Panic Ensemble - Spring In Your Heart, נבדק ב-2019-09-13
↑  https://soundcloud.com/royyarkoni/sets/panic-the-undertaker-after-the-party
↑  http://www.106fm.co.il/events/6387
↑  Dan Ziv Software Solutions - www.danziv.net, פטיפון - בללי רביץ רביקוביץ' - החלון, באתר פטיפון
↑  יואב קוטנר, נשמה של טרקטור, באתר ישראל היום, ‏27.09.2013
↑  http://www.tzadik.com/
↑  http://hasharat.co.il/html/mag10sec458.php
↑  http://khan.co.il/?shows=show-synopsis1-93
↑  http://khan.co.il/?shows=show-synopsis1-108
↑  http://khan.co.il/?show=הזהו-אדם
↑  http://khan.co.il/?show=המקצוען
↑  http://www.the5w.com/המקצוען-תיאטרון-החאן-מחזאי-דושאן-קוב/
↑  http://khan.co.il/?shows=show-synopsis1-114
↑  http://saloona.co.il/blog/גן-הדובדבנים/
↑  https://tarboot.wordpress.com/2011/08/29/tashahaifait/
↑  http://www.ht1.co.il/?CategoryID=193&ArticleID=37904
↑  http://www.habama.co.il/Pages/Description.aspx?Subj=1&Area=1&ArticleID=19022
↑  http://www.habama.co.il/Pages/Description.aspx?ArticleId=14695&Subj=6&Area=1
↑  אלמלא / Otherwise, נבדק ב-2019-09-13
↑  http://www.imanoga.co.il/2015/05/02/מושלמת-במדיטק-הצגת-חובה/
↑  מר ורטיגו - תיאטרון גשר, נבדק ב-2019-09-13
↑  https://www.makorrishon.co.il/nrg/online/47/ART2/747/509.html
↑  גרין מייל | תיאטרון באר-שבע, נבדק ב-2019-09-13
↑  קוריולנוס - תיאטרון הבימה, נבדק ב-2019-09-13
↑  דוד רוזנטל‏, מלחמות גנרלים: ממרחק 400 שנים, "קוריולנוס" פוגעת בול במציאות של ימינו, באתר וואלה, 14 באפריל 2016
↑  "הר לא זז" - הצצה למאחורי הקלעים, נבדק ב-2019-09-13
↑  http://cafe.themarker.com/review/3327961
↑  צבי גרון, ערב מרתק ומקורי של מחול רעיוני חברתי ופוליטי, באתר הבמה, ‏03.12.2009 (ארכיון)
↑  http://royyarkoni.co.il/pension-pracht
| --- | --- |
בקרת זהויות :  NLI: 987007269892005171  ISNI: 0000 0000 6968 2186  LCCN: n2014034620  MusicBrainz: 44e3daa3-df97-4853-bc7c-00348f3d40e3  VIAF: 98316864   WorldCat (עם VIAF): 98316864 
ת'ין ליפס מופיעים בתיאטרון קליפה, 2005
פאניק אנסמבל במופע ראשון בתיאטרון קליפה, 2005
רועי ירקוני וקרני פוסטל, פסטיבל הפסנתר, 2014
פסטיבל הפסנתר, מוזיאון ת"א לאמנויות, 2014
הרצל אביטן

| --- | --- |
אין תמונה חופשית
 לידה:  1952
 פטירה:  30 ביוני 2001 (בגיל 49 בערך) בית החולים איכילוב
 מדינה:  ישראל ישראל
 
הרצל אביטן (1952 – 30 ביוני 2001) היה שודד ורוצח ישראלי.
ביוגרפיה

אביטן נולד בשנת 1952 במעברת "יד המעביר", היום שכונת נווה שרת בצפון תל אביב, בה גדל לעולם הפשע והתחבר לכנופיות שפעלו בסביבה. כבר בשנת 1962, בגיל 10, נרשמו לו רישומים פליליים בגין גנבות סנדלים בחוף הים. בשנת 1965 נכלא לראשונה במוסד סגור לעבריינים צעירים. עד הגיעו לגיל חובת גיוס, נכלא אביטן עוד מספר פעמים אחדות. תקופה קצרה לאחר הגיוס לצה"ל שוחרר עקב אי התאמה. אביטן עזר לנרקומנים להיגמל וגם עזר למוגבלים נפשית.
ביוגרפיה > מעשי פשיעה ורצח

בשנת 1971 – נידון לשנת מאסר בגין עבירות פריצה ותקיפה.
בשנת 1973 – נידון ל-5 שנות מאסר בגין מעורבותו בשוד של סוכן "טוטו".
בשנת 1979 – היה מעורב בשוד אלים בבנק לאומי, סניף רמת אביב. אביטן, אורי וולף, אברהם קשאני ואשר יהושע, פרצו אל סניף הבנק בעזרת כלי רכב עמו ניפצו את חלונות הכניסה, ותוך כדי יריות לכל עבר שדדו 8 מיליון לירות. לאחר מכן, נשפט בפני השופט יהושע גרוס ונידון ל-15 שנות מאסר בגין מעורבותו בשוד האלים.
ב-13 בדצמבר 1981 – בהיותו אסיר נמלט (לאחר שחברו שמעיה אנג'ל סייע לו להימלט במהלך חופשה מהכלא) רצח אביטן יחד עם חבריו משה כהן ויעקב שמש את רוני ניצן מפקד "בית המעצר רמלה", הסמוך לכלא רמלה. ביחד ירו בו השלושה 22 כדורי עוזי ממרחק של שני מטרים בלבד, לאחר שחסמו את מכוניתו בצומת סמוך לפתח ביתו. לאחר הרצחו נקרא בית המעצר על שמו בית מעצר ניצן.
בשנת 1981 – השתתף בשוד מזוין במפעל התכשיטים "קרן אור" ברמת גן. במהלך השוד נפגע שומר המפעל, דוד אשורי, פונה לבית החולים ושם מת מפצעיו. אביטן נלכד בצרפת, וב-21 ביולי 1982 הוסגר לישראל ונידון לשני מאסרי עולם.
בהיותו אסיר בכלא ניצן באגף "רקפת", השתתף אביטן יחד עם חברו שמעיה אנג'ל ברציחתו של האסיר חיים שושן, וזאת לאחר שאנג'ל חשד בשושן שהוא רוצה לבגוד בו ולהפוך לעד מדינה בתיק הרצח הכפול של סוחרי הסמים שולמית שלי ומישל נחמיאס, שביצעו אנג'ל ושושן, ושבו אף הייתה מעורבת אשתו של אנג'ל, שרה. בעקבות תיק הרצח הכפול נגזרו על חיים שושן ושמעיה אנג'ל שני מאסרי עולם. לפי עדותו הם דקרו את שושן: "131 דקירות סכין בחמש דקות". בגין מעורבותו ברצח חיים שושן נידון אביטן למאסר עולם שלישי.
ביוגרפיה > ניסיונות הבריחה מהכלא

בתקופת מאסרו בבית הכלא, רשם אביטן מספר ניסיונות בריחה שחלקם הסתיימו בהצלחה.
בשנת 1977 מיד לאחר מעצרו בגין מעורבותו בשוד בבנק לאומי, ניסה אביטן להימלט דרך פתחי האוורור של מרתף המעצרים בבית המשפט המחוזי בתל אביב, אולם ניסיון זה נכשל.
בשנת 1981 בהיותו אסיר, ניצל ביקור בבית הוריו כשהוא מלווה בסוהרים חמושים וברח דרך חלון השירותים בסיועו של שמעיה אנג'ל.
בשנת 1988 ברח אביטן מכלא באר שבע, בעזרת אקדח שהבריח לכלא בסיועו של יצחק דרורי. אביטן הצליח להשתלט על אסיר וחובש והזמין אמבולנס שדרכו יצא מהכלא. לאחר הבריחה השתלט על דירתם של משפחת אלמקייס וכפה על שניים מבני המשפחה להצטרף אל נסיעתו במונית לאזור המרכז. לאחר שהגיע אל בית אחותו בהוד השרון, נתפס על ידי אנשי יחידת המשטרה המרכזית כשהם מחופשים לפועלי בניין.
ביוגרפיה > החיים בכלא

אביטן נישא לאורית ארביב, ולזוג נולד ילד. במהלך תקופת המאסר התגרשו השניים.
הנשיא עזר ויצמן קצב את עונשו של אביטן ל-54 שנים וגזר עליו להיות כלוא בבידוד מוחלט בתא בכלא איילון. במהלך מאסרו הגיש מספר עתירות לגבי תנאי כליאתו, קיבל אישור להחזיק חתול בתאו וניסה לתקן את תדמיתו ובעזרת בנו בנה אתר אינטרנט המספר על קורות חייו.
ביוגרפיה > מותו

אביטן אושפז בבית החולים איכילוב בתל אביב לצורך ביצוע ניתוח גב מתוכנן. לאחר שבוצע הניתוח חזר לבית הכלא, אך שב לבית החולים כדי לבצע תיקון לניתוח. במהלך האשפוז לקה בדום לב בשנתו ונפטר ב-30 ביוני 2001.
אביטן נקבר בבית העלמין בקריית שאול.
הערות שוליים

↑  שמעון איפרגן, ‏"סוהרים מפחדים ממנו פחד מוות. כל מי שאומר אחרת משקר", באתר ‏מאקו‏, 21 בנובמבר 2019
↑  יחזקאל אדירם, הוכרז מיבצע שמירה מיוחד לקראת הסגרת הרצל אביטן היום מצרפת, ידיעות אחרונות, 21 יולי 1982
↑  שמעון איפרגן, אסיר עולם ביקש להכניס חתול לתאו - ונדחה, באתר ynet, 8 באוקטובר 2001
↑  הרצל אביטן באתר GRAVEZ
קברו של אביטן, בבית העלמין בקריית שאול.
יניב זגורי

אין תמונה חופשית
יניב (ניבי) זגורי הוא עבריין מורשע, על פי משטרת ישראל עומד בראש ארגון פשע באזור באר שבע והנגב. זגורי מקורב לשלום דומרני ועסקיו כוללים הימורים לא חוקיים, מתן הלוואות למהמרים על ספינות נופש, גביית דמי חסות, הלוואות בשוק האפור וניכיון צ'קים.
במשך כעשור היה זגורי היעד מספר אחד של מרחב הנגב של המשטרה, עד שנכלא ב-2009 לשבע שנים כתוצאה מעדותו של טל קורקוס, שהפך לעד מדינה. לאחר שחרורו ב-2016 עזב את ישראל לתקופה ארוכה, אך בהמשך גורש מסין לישראל והועמד לדין באישומים חדשים.
בשנת 2018 נעצר עד תום ההליכים והוגשו נגדו כתבי אישום בגין רצח טל קורקוס, דבורה הירש ואלישע סבח.
ביוגרפיה

זגורי נולד בתחילת שנות ה-70 בבאר שבע. הוריו נפרדו כשהיה בן שנתיים.
בשנות העשרים לחייו עסק בעבודות מזדמנות. באותן שנים הכיר את מיכל דבש, בתו של שחקן הכדורגל של הפועל באר שבע, אליהו עופר, שהוכתרה בזמנו כמלכת היופי של המקומון "שבע". באותן שנים גם פגש לראשונה את טל קורקוס והחל לשתף עימו פעולה. קורקוס דקר את אחיו של זגורי, שרון, כי הלה הפליל אותו במשטרה. זגורי הזמין את קורקוס לפגישה בבית קפה כדי לשמוע את הסיבות לדקירה ובסיומה אף נזף באחיו. לאחר השיחה התהדק הקשר של השניים ביחסי אמון הדדי.
אחיו, חגי, המבוגר ממנו בשנתיים, היה מעורב בפשיעה לפניו וריצה עונש מאסר. במהלך מאסרו הותקף חגי זגורי על ידי העבריין ארמנד סנקר, אחיו הבכור של העבריין ירון סנקר. סנקר לבסוף נורה מטווח אפס. יניב זגורי השתלט על חלק מעסקי המשפחה בתקופה שבה אחיו שהה בכלא, עד 2006. בשנת 2004 המשטרה החלה להתייחס אליו כיעד למעקב.
באמצע העשור הראשון לשנות ה-2000 החלו להתגלות קרעים בין כנופיות פשע בעיר, כאשר פרש הארגון של שלום דומרני מחסות הארגון של איציק אברג'יל. זגורי החליט לשתף פעולה עם דומרני ובכך הפך לאויב של משפחת אברג'יל.
ב-2006 נעצר לראשונה בחשד לניסיון לשידול קטינה בת 17 לשימוש בסמים. הוא זוכה וזכה לפיצויים.
בשנת 2008 נעצר קורקוס בחשד להחזקת נשק. חוקרי המשטרה הצליחו להפוך אותו לעד מדינה. על פי ההסכם עם קורקוס, תמורת עדותו להפללת זגורי וארבעה חברים בכנופייתו קיבל קורקוס 120 אלף דולר וכרטיסי טיסה לו ולמשפחתו לכל יעד שיבחר, ותישקל הכנסתו לפרויקט של הרשות להגנת עדים.
במשפט נמצאו סתירות בעדות של קורקוס והשופטים זיכו את זגורי מאשמה של עמידה בראש ארגון פשיעה והרשיעו אותו בעבירות של קשירת קשר, עבירות נשק, סחיטה באיומים והשחתת רכוש. הוא נידון ל-7 שנים בכלא. ערעור של המדינה, שביקשה להרשיע את זגורי בעמידה בראש ארגון פשע, נדחה ועונשו הופחת בתשעה חודשים עקב מחדלים בחקירה. שנתיים מאוחר יותר הורשע אחיו, חגי, בעבירות של קשירת קשר לרצח וחבלה בכוונה מחמירה ונידון ל-15 שנות מאסר בפועל.
זגורי היה גיס של שחקן הפועל באר שבע אלי אוזן, שלאחר קריירת הכדורגל שלו היה מלווה בשוק האפור. אוזן היה קשור לעסקים של משפחת אברג'יל. לאחר שהארגונים הסתכסכו, היחסים עם אוזן התדרדרו והוא התגרש מאחותו של זגורי. בנובמבר 2009 ניסה מאמן כדורגל ידוע בנגב לערוך סולחה בין אוזן לחגי זגורי. השניים נפגשו במקומות ציבוריים ופרטיים, אך ניסיונות הסולחה כשלו. ב-23 בנובמבר 2009 חוסל אוזן.
בעשור השני של המאה ה-21 הוגש נגד אשתו, מיכל זגורי, כתב אישום, אבל באוגוסט 2015 היא זוכתה.
במרץ 2016 ארב אלמוני לדבורה הירש, גרושתו של קורקוס, בחניית ביתה. הוא ירה בה למוות לעיני שלושת ילדיה. במאי 2016, לאחר שחרורו נמלט זגורי ונעלם מעיני המשטרה. ב-27 ביוני 2017 התפוצץ רכב בשדרות דרום אפריקה שבאשקלון. הוא עלה באש ונשרף כליל. בתוכו הייתה גופתו של קורקוס.
לאחר רצח קורקוס נעצרו זגורי וכמה חברים נוספים בארגון, אך הם שוחררו עקב מחסור בראיות. ב-7 באפריל 2017 נורה ונהרג אלישע סבח על ידי רעול פנים במסעדה בנתניה. עדותו של סבח, עשור לפני כן, סייעה להרשיע את אדם איטל ברצח שני נערים בפיצוציית "בון בון" בבאר שבע. איטל הורשע גם ברצח שני בדואים שאיימו על זגורי.
זגורי גורש מסין לישראל ב-2018, ונעצר בחשד לרצח של הירש וקשירת קשר לרצח קורקוס וסבח.
ראו גם

בני שלמה
משפחת לביא
הערות שוליים

↑  פנחס יחזקאלי, יניב (ניבי) זגורי: הטבעת מתהדקת, באתר "ייצור ידע"
↑  אבישי גרינצייג, ‏כתב אישום נגד יניב זגורי ואנשיו בגין רצח דבורה הירש, באתר מעריב אונליין, 12 ביולי 2018
↑  שמעון איפרגן, ‏העבריין הכי גרוע בעולם, באתר ‏מאקו‏, 18 בנובמבר 2015
↑  וידויים של מוח מסוכן: הבלוג של עד המדינה נחשף, באתר nrg, אוקטובר 2009
↑  שמעון איפרגן., ‏זגורי אימפריה, באתר ‏מאקו‏, 6 ביולי 2017
↑  שמעון איפרגן, חגי זגורי: "אני אדם חזק ומאמין בחפותי", באתר nrg‏, 31 בינואר 2010
↑  חגי זגורי: "אני אדם חזק ומאמין בחפותי", באתר nrg, ינואר 2010
↑  אלון חכמון, ‏החיסול באשקלון: הנרצח - עד מדינה נגד ארגון פשיעה, באתר מעריב אונליין, 27 ביוני 2017
↑  לי ירון ויניב קובוביץ, גבר שסייע להרשיע עבריין ברצח נורה למוות במסעדה בנתניה, באתר הארץ, 6 באפריל 2017
↑  חדשות 2, ‏אחרי 4 שנים: אדם איטל הורשע ברצח כפול בבאר שבע, באתר ‏מאקו‏, 23 במאי 2011
היעלמותה של מדלן מקאן

אנדרטה לזכרה של מדלן מקאן בעיירה רותלי שבה התגוררה
מדלן בת' מקאן (באנגלית: Madeleine Beth McCann; נולדה ב-12 במאי 2003) היא ילדה בריטית שנעלמה ב-3 במאי 2007, בהיותה בת כמעט 4, במהלך חופשה משפחתית בפורטוגל. סיפור היעלמותה של מקאן, שנעדרת עד היום, זכה להד ציבורי וסוקר בהרחבה בכלי התקשורת ברחבי העולם.
בשנת 2011 הצטרפה המשטרה הבריטית לחקירת המקרה, בעידודה של שרת הפנים תרזה מיי. כחלק ממאמץ זה, פתח הסקוטלנד יארד במאי 2011 ב"מבצע גריינג'" לחקירת היעלמותה של מקאן, לאחר שראש ממשלת בריטניה דייוויד קמרון, נעתר לבקשתם של בני הזוג מקאן. במסגרת מבצע זה, שנערך עד לשנת 2015, לקחו חלק בניסיונות החיפוש כ-29 בלשים של סקוטלנד יארד. במהלך המבצע נלקחו כ־1,338 תצהירים, נאספו 1,027 ממצאים ונחקרו כ-60 מעורבים אפשריים ו-650 מורשעים לשעבר בעבירות מין.
פרטי היעלמותה

המקרה התרחש בערבו של יום חמישי, 3 במאי 2007, באתר הנופש טאפאס ב"פראיה דה לוז", עיירת נופש באזור אלגרבה שבפורטוגל. מדלן, שהייתה בת כמעט 4 ביום היעלמותה הייתה בחופשה עם הוריה, קייט וג'רי מקאן, רופאים ממחוז לסטרשיר באנגליה, אחיה התאומים שון ואמילי שהיו בני שנתיים, וקבוצה בת שבעה חברי משפחה עם חמשת ילדיהם. בשעה 20:30, ערב לפני החזרה המתוכננת לאנגליה, יצאו הוריה של מדלן מדירת הנופש לאכול ארוחת ערב עם חברי הקבוצה במסעדה סמוכה המרוחקת כ-50 מטרים בלבד מהדירה, בעוד מדלן ואחיה התאומים נשארו בחדר השינה. לפני יציאתם, נעלו הזוג את הדלת הראשית של הווילה, אך השאירו את דלת ההזזה שבמרפסת פתוחה, שאליה מוביל גרם מדרגות הפונה לרחוב. בני הזוג, כמו יתר חבריהם, החליטו לוותר על לקיחת בייביסיטר לילדים וסיכמו ביניהם כי בכל חצי שעה יצא אחד מהם לבדוק שהכל בסדר עם הילדים.
בשעה 21:05, יצא ג'רי לסיבוב ראשון ווידא שכל הילדים ישנים. בראיון שנערך עמו בתוכנית התחקירים האוסטרלית "סאנדי נייט" ששודרה באפריל 2017, סיפר ג'רי שפתח את דלת החדר וניצל את הרגע השקט כדי להביט בילדיו. מדלן נולדה כתוצאה מטיפולי הפריה, אחרי שנים שבהם בני הזוג ניסו לשווא להביא ילדים לעולם. ג'רי ציין כי "זה היה רגע שבו הרגשתי כל כך בר מזל להסתכל כך על שלושת הילדים שלי. יצאנו לחופשה נהדרת והם כל כך נהנו. הקדשתי כמה רגעים להביט על מדלן, היא הייתה כל כך יפה. זאת הייתה הפעם האחרונה שראיתי אותה".
בשעה 21:15 קמה מהשולחן במסעדה ג'יין טאנר, חברתם של בני הזוג, ויצאה לראות מה שלום ילדיה. בדרכה חלפה על פני וילה 5A, בה ישנה באותה שעה מדלן. בהמשך, סיפרה טאנר כי זיהתה אדם חוצה את הכביש, ובידיו ילדה הלובשת פיג'מה, המזכירה את זו הוורודה של מדלן, אך באותו רגע היא לא ייחסה לפרט זה חשיבות.
בשעה 21:30 יצא מת'יו אולפילד, חבר אחר של הזוג, לבדוק את מצב בתו בדירה 5B, והתנדב לעבור גם בדירתם של הזוג מקאן. כשנכנס הבחין שדלת חדר הילדים פתוחה, אך לא שמע קולות מתוך החדר ולא הציץ פנימה.
בשעה 22:00, יצאה קייט לסיבוב נוסף. היא טיפסה במדרגות אל מרפסת הדירה. כשנכנסה ראתה שהחלון והתריס פתוחים, ואז הבחינה לראשונה שמדלן לא נמצאת במיטתה. קייט התבוננה דרך החלון, בתקווה כי אולי בתה יצאה החוצה, אך לא ראתה שם דבר. היא רצה במהירות למסעדה, כששניים מילדיה עדיין שוכבים בחדר, וצעקה: "מדלן נעלמה! מישהו לקח אותה!".
תאוריות והשערות

במרץ 2017 טען פט בראון, מומחה לחקירת פשעים ומחבר הספר "פרופיל היעלמותה של מדלן", אשר חקר את הפרשה במשך מספר שנים כי מדלן כלל לא נחטפה. במסגרת ראיון שנערך עמו בתקשורת באוסטרליה ביקר בראון את התנהלותו של ה"סקוטלנד יארד" וטען כי חקירת המקרה מתמשכת יתר על המידה וכי אין כל הצדקה להמשיכה, בהתחשב בעלויות הגבוהות שלה. בראון העלה השערה, שהועלתה בעבר על ידי גורמים נוספים, דוגמת חוקר המשטרה אמראל, לפיה הוריה של מדלן גרמו למותה ודיווחו על חטיפה על מנת להסתיר את סיבת המוות האמיתית.
באפריל 2017 שודר בערוץ 7 של הטלוויזיה האוסטרלית תחקיר אודות הפרשה.
במרץ 2019 עלתה לשידור בנטפליקס סדרה דוקומנטרית בת שמונה פרקים העוסקת בהרחבה בחקירת הפרשה.
הערות שוליים

1 2 3   קרולין דיוויס, התפתחות בפרשת היעלמות הילדה מדלן מקאן, באתר הארץ, 18 במאי 2013
1 2 3  עדי סלע, ‏רק השמועות מסרבות להיעלם, באתר ‏מאקו‏, 27 באפריל 2017
↑  סוכנויות הידיעות, חוקר במשטרת פורטוגל: הורי מדלן מקאן טייחו מותה, באתר הארץ, 14 בינואר 2010
↑  סוכנויות הידיעות, נסגר תיק מדלן מקאן; בוטלו החשדות נגד הוריה, באתר הארץ, 21 ביולי 2008 (עודכן ב-3 בספטמבר 2011)
↑  הארץ, האם מדלן מקאן נחטפה ע"י פדופילים בלגיים?, באתר הארץ, 7 באוגוסט 2008 (עודכן ב-4 בספטמבר 2011)
↑  שנתיים לחטיפת מדלן מקאן, פורסם קלסתרון של חשוד, באתר הארץ, 8 במאי 2009
↑   היעלמות הילדה מדלן מקאן: פורסם קלסתרון מבוקש לחקירה, באתר הארץ, 14 באוקטובר 2013
↑   פיטר ווקר, חקירת היעלמות מדלן מקאן: רבים זיהו את האדם בקלסתרון החדש, באתר הארץ, 15 באוקטובר 2013
↑  הארץ, פורטוגל פותחת מחדש את חקירת היעלמותה של מדלן מקאן, באתר הארץ, 24 באוקטובר 2013
↑  אחרי 6.5 שנים: פוצחה חטיפת מדלן מקאן?, באתר ynet, 5 בינואר 2014
↑   ג'וש האלידיי וברנדן דה בר, המשטרה הבריטית מחפשת אחר מדלן מקאן בעזרת מכ"ם תת־קרקעי, באתר הארץ, 4 ביוני 2014
↑  גרמניה: מדלן מקאן נרצחה. נחשפה זהות החשוד הפדופיל, באתר ynet, 4 ביוני 2020
↑  גרמניה: חפירות בשטח סמוך לביתו של החשוד ברצח מדלן מקאן, באתר וואלה, 28 ביולי 2020
↑   אי-פי, רויטרס והארץ, החיפושים אחר מדלן מקאן: "המשטרה קיבלה מידע ממקור שנחשב מהימן מאוד", באתר הארץ, 24 במאי 2023
↑  ניסן צור, מדלן מקאן מתה והוריה החביאו את הגופה, 16 במרץ 2017, באתר nrg
↑   צח יוקד, הילדה מדלן מקאן נעלמה ב-2007, אבל בעולם (ובנטפליקס) עדיין מחפשים אותה, באתר הארץ, 22 באפריל 2019
מייק קרטר

| --- | --- |
אין תמונה חופשית
 לידה:  20 ביולי 1955 (בן 69) לוס אנג'לס שבארצות הברית 
 עמדה:  פאוור פורוורד
 גובה:  2.05 מטרים
 מכללה:  דרורי קולג'
 קבוצות כשחקן
 1981–1982   1982–1984   1984–1985   1987–1988   1988–1989   1989–1992   1992–1995:  ספורטינג קלאב ליסבון (פורטוגל)   הפועל חולון   הפועל קריית גת    מכבי נתניה    הפועל ירושלים   מכבי רמת גן   הפועל חולון
 הישגים כשחקן
 ספורטינג ליסבון - אליפות המדינה (1982) מכבי רמת גן - גביע הליגה ( 1990)
 
מייקל (מייק) קרטר (באנגלית: Michael (Mike) Carter נולד ב-20 ביולי 1955) הוא כדורסלן עבר אמריקאי ששיחק בעמדת הפאוור פורוורד.
ביוגרפיה

נולד בלוס אנג'לס למשפחה קתולית. בצעירותו איבד אחת מכליותיו. בשנת 1977 הצטרף לקבוצת הכדורסל של דרורי קולג', שם למד חינוך גופני. שנה לאחר מכן זכה איתה באליפות טורניר ה- (NAIA (National Association of Intercollegiate Athletics. במהלך העונה כולה קטף 8.2 ריבאונדים בממוצע למשחק, ובמהלך הטורניר קלע 14.2 נקודות בממוצע למשחק. לאחר תקופת הקולג' יצא לשחק מחוץ לגבולות ארצות הברית ושיחק בארגנטינה, בפיליפינים ובספורטינג קלאב מהעיר ליסבון, עימה זכה באליפות פורטוגל.
בעונת 1982/1983 עבר לשחק בקבוצת הפועל חולון בהדרכתו של המאמן אריה מליניאק. כזר יחיד בקבוצה שיחק לצידם של עופר יעקובי, ניב בוגין, מוטי דניאל, ישראל אלימלך ואבי מאור, והקבוצה סיימה במקום הרביעי לאחר הפסד בסדרת חצי גמר הפלייאוף למכבי תל אביב. במהלך עונה זו קלע 19.4 נקודות בממוצע למשחק. קרטר שיחק עונה נוספת בחולון והפעם במעמד מתאזרח, לאור נישואיו לישראלית (ממנה התגרש מאוחר יותר). בעונת 1984/1985 שיחק קרטר בהפועל קריית גת.
לאחר שעזב את קריית גת נסע לשחק בצרפת ושיחק גם בליגת ה-CBA שבארצות הברית. עם שובו לישראל הצטרף לקבוצת  מכבי נתניה. לאחר מכן שיחק בהפועל ירושלים למשך עונה אחת. ב-1989 הצטרף למכבי רמת גן, בשורותיה שיחק 3 עונות ועימה זכה בתואר- גביע הליגה בעונת 1989/1990, ולאחר מכן שב להפועל חולון במסגרתה שיחק 3 עונות נוספות, עד לפרישתו מכדורסל בגיל 40.
קרטר נודע כשחקן עם יד רכה וקליעה מצוינת מכל הטווחים, שחקן אמוציונלי שידע להלהיב את הקהל והיה אהוד במיוחד על קהל האוהדים של חולון, שכינה אותו בחיבה "משוגע". בעונותיו בישראל קלע 2433 נקודות.
לאחר פרישתו ממשחק

לאחר פרישתו ממשחק חזר לארצות הברית, התיישב בלאס וגאס והחל לעבוד בבית קזינו השייך לבית מלון. כמו כן החל לאמן קבוצות כדורסל של בתי ספר ולקיים מחנות אימון לשחקני כדורסל.
קרטר שנשוי פעם שנייה לישראלית אחרת, שימש בשנת 2013 כעוזרו של המאמן בראד גרינברג בנבחרת הכדורסל של ארצות הברית למכבייה, ואימן במסגרתה גם את שני ילדיו, בן קרטר וטים קרטר (האחרון לא השתתף לבסוף במשחקים בשל פציעה). בנו, בן קרטר, הצטרף בשנת 2018 להפועל ירושלים ובשנת 2020 זומן לראשונה לנבחרת ישראל.
הערות שוליים

↑  "אני מבקש מאוהדי הפועל חולון: תתפללו בשבילי", יצחק ויסהוף באתר nrg אוגוסט 2009
↑  אולם הפחים היה משוגע בדיוק כמוני, באתר מנהלת ליגת העל בכדורסל
↑  אור שקדי‏, חמשת המשחקים הכי גדולים באולם הפחים, באתר וואלה, 25 במאי 2015
↑  אמיר בוגן, איפה הם היום - מייקל קארטר, באתר ynet, 8 באוגוסט 2005
↑  ורד כהן‏, הפועל ירושלים הודיעה על החתמתו של בן קארטר, באתר וואלה, 25 במרץ 2018
↑   אריה ליבנת, לאחר הניצחון על ספרד, ישראל יכולה הערב לשפר עמדות לקראת היורובאסקט, באתר הארץ, 30 בנובמבר 2020
ליאם פוקס

שר ההגנה פוקס בפגישה עם מקבילו האמריקאי רוברט גייטס בלונדון, 2010
פוקס עם חיילים בריטים בקנדהאר, 2010
ליאם פוקס (באנגלית: Liam Fox; נולד ב-22 בספטמבר 1961) הוא פוליטיקאי בריטי-סקוטי מהמפלגה השמרנית שכיהן כמזכיר המדינה לענייני סחר בין-לאומי וכנשיא לשכת הסחר (אנ') במועצה המלכותית.
פוקס כיהן כמזכיר ההגנה של בריטניה בממשלתו של דייוויד קמרון. הוא התפטר מתפקידו לאחר שעורר מחלוקת ציבורית, בה נטען כי הוא אפשר למקורבו אדם ווריטי, יועץ בחברה ביטחונית לבקר עמו במספר ביקורים ממלכתיים על חשבון משרד ההגנה.
ביוגרפיה > ילדות והשכלה

ליאם פוקס נולד ב-22 בספטמבר 1961 בעיירה מזרח קילבריד (אנ') שבסקוטלנד בבית שהשתייך לכנסייה האירית. הוא למד רפואה באוניברסיטת גלאזגו והשלים את לימודיו הגבוהים ב-1983. בזמן לימודיו בראשית שנות השמונים, הוא נתמנה לנשיאות האגודה השמרנית באוניברסיטת גלאזגו (אנ') ולאחר מכן התקדם בתפקידים במפלגה השמרנית.
ביוגרפיה > קריירה פוליטית

הניסיון הראשון שלו להיבחר לפרלמנט ב-1987 הסתיים בכישלון. לאחר מכן, ב-1992 הוא נבחר לפרלמנט של הממלכה המאוחדת מטעם מחוז בחירה צפון סמרסט North Somerset בבחירות הכלליות בבריטניה ביוני 1993, פוקס מונה להיות העוזר פרלמנטרי של מזכיר הפנים מייקל הווארד. בשנים 1996–1997 הוא עבד במשרד החוץ וחבר העמים.
ביוגרפיה > קריירה פוליטית > התמודדות על ראשות המפלגה השמרנית 2005

בספטמבר 2005, פוקס הודיע כי בכוונתו להתמודד על ראשות המפלגה השמרנית. הקמפיין שלו דגל בעיקר במדיניות פנים הכוללת רפורמות נרחבות ברווחה. במהלך ההצבעה הראשונה בבחירות המקדימות, ב-18 באוקטובר 2005, הוא צבר מספיק תמיכה (42 קולות) כדי להתמודד בהצבעה השנייה שנערכה יומיים לאחר מכן. בהצבעה השנייה הוא סיים במקום השלישי עם 51 קולות במקום השלישי אחרי דייוויד קמרון (90 קולות) ודייוויד דייוויס (אנ') (57 קולות). קמרון מינה את פוקס לכהן כמזכיר ההגנה בממשלת הצללים של המפלגה השמרנית בעת שלטון מפלגת הלייבור.
ביוגרפיה > קריירה פוליטית > התמודדות על ראשות המפלגה השמרנית 2016

בסוף יוני 2016, פוקס הודיע כי הוא מתכוון להתמודד להנהגת המפלגה השמרנית בשנית, אחרי שדייוויד קמרון התפטר לאחר משאל העם על חברות הממלכה המאוחדת באיחוד האירופי, שבו פוקס תמך בעזיבתה של בריטניה את האיחוד האירופי. במהלך ההכרזה על מועמדותו, הוא אמר כי בריטניה צריכה לעמוד בהתחייבותה לעזוב את האיחוד האירופי עד 2019. הוא הבטיח להגדיל את תקציב הכוחות המזוינים של בריטניה, ואמר כי "צריך לשפר את יכולת הלוחמת רשת של הצי המלכותי הבריטי. פוקס הודח מהפריימריז עוד בסיבוב הראשון לאחר שהפסיד וסיים במקום האחרון עם 16 קולות.